Lav et referat af nedenstående tekst:

Tekst:
Et nyt dyreanlæg til sydamerikanske dyrearter skal etableres i Aalborg Zoo. Det er en donation fra Aalborg Zoo's bygge og udviklingsfond på 600.000 kroner, der har gjort det muligt. Men udvidelsen betyder samtidig, at noget andet skal fjernes. Nemlig spisstedet Casa Familia, der serverer hotdogs og softice. Spisestedet skal fjernes og køkkenmaskinerne skal ud, så bygningen og arealet omkring det kan blive til et nyt anlæg. Tapirene får nye naboer Spisestedet, der har udendørs servering har primært været brugt i højsæsonen. - Vi er meget glade for donationen, der er et vigtigt bidrag til den løbende udvikling af vores anlæg og aktiviteter. I 2020 ombyggede vi den sydamerikanske pampas med nye udkigshytter og bedre oplevelsesmuligheder for publikum, og nu kan vi tage næste skridt og udvide området med endnu et dyreanlæg, siger Henrik Vesterskov Johansen, direktør i Aalborg Zoo. Det nye anlæg kommer til at ligge ved siden af tapirernes anlæg, og det er planen, at det nye anlæg skal stå færdigt i 2024. Fonden besluttede på et møde den 26. april, at give donationen til Zoo. - Vi er sat i verden for at støtte den fortsatte udvikling af Aalborg Zoo, og med denne donation bidrager vi til, at Aalborg Zoo kan styrke deres formidling om sydamerikanske dyrearter, der måske ikke er lige så kendte som løver og elefanter, siger formand i Bygge- og Udviklingsfonden, Anders Hjulmand.

Referat:
Tapirerne i Aalborg Zoo kan se frem til at få nye naboer.